
PËR NJË SHTESË FONDI NË BUXHETIN E VITIT 2010, MIRATUAR PËR MINISTRINË E DREJTËSISË, PËR PAGESËN E PAGËS SË KRYETARIT TË KOMISIONIT SHTETËROR PËR NDIHMËN JURIDIKE

Në mbështetje të nenit 100 të Kushtetutës, të neneve 5 e 45 të ligjit nr.9936, datë 26.6.2008 “Për menaxhimin e sistemit buxhetor në Republikën e Shqipërisë”, të nenit 13 të ligjit nr.10 190, datë 26.11.2009 “Për buxhetin e vitit 2010”, si dhe të ligjit nr.10 039, datë 22.12.2008 “Për ndihmën juridike”, me propozimin e Ministrit të Drejtësisë, Këshilli i Ministrave

VENDOSI:

1. Ministrisë së Drejtësisë, në  buxhetin e miratuar  për vitin  2010, t’i  shtohet  fondi  prej 1 111 000 (një milion e njëqind e njëmbëdhjetë mijë) lekësh, për pagesën e pagës dhe kontributeve të sigurimeve shoqërore e shëndetësore të kryetarit të Komisionit Shtetëror për Ndihmën Juridke.
2. Ky fond të përballohet nga fondi rezervë i Buxhetit të Shtetit.
3. Ngarkohen Ministria e Drejtësisë dhe Ministria e Financave për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.

